**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **MINISTARSTVO FINANSIJA** |
| NAZIV PROPISA | **Nacrt zakona o uporedivosti naknada povezanih sa računom za plaćanje potrošača, prebacivanju računa za plaćanje potrošača i računu za plaćanje sa osnovnim uslugama** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Predloženi zakon omogućiće da se obezbijedi dodatna transparentnost i uporedivost naknada za pružanje platnih usluga povezanih sa računom za plaćanje potrošača, pravo na prebacivanje računa za plaćanje i uslovi i način ostvarivanja prava na otvaranje i korišćenje računa za plaćanje sa osnovnim uslugama. Prava koja se daju potrošačima predloženim zakonom vezano za račun za plaćanje, nisu do sada uređena važećim zakonima u Crnoj Gori. Predloženim rješenjima upotpunjuje se pravni okvir u oblasti platnih usluga koji je uspostavljen od početka primjene Zakona o platnom prometu 09.01.2015.godine.  Predloženim zakonom rješavaju se sljedeći problemi:   1. Potreba za dodatnom transparentnošću putem obezbjeđivanja lakše uporedivosti naknada povezanih sa računima za plaćanje potrošača   Predloženim zakonom povećava se nivo zaštite potrošača kod ugovaranja i korišćenja računa za plaćanje, na način što se povećava transparentnost i obezbjeđuje uporedivost naknada povezanih sa računom za plaćanje potrošača.  Naime, važećim propisima utvđena je obaveza pružalaca platnih usluga sa sjedištem u Crnoj Gori da objavljuju tarife naknada za pružanje platnih usluga, ali nije utvrđena njihova obaveza da naknade povezane sa računima za plaćanje potrošača objavljuju na jedinstvenim, uporedivim listama i time, unaprijed, na lako uporediv način, upoznaju potrošače sa iznosima naknada koje naplaćuju.  Nedostatak adekvatne transparentnosti, usljed koje potrošači nijesu imali potpunu i međusobno uporedivu listu naknada po kojoj bi izvršili izbor pružaoca platnih usluga kod kojeg bi otvorili račun, istovremeno je demotivisalo pružaoce platnih usluga da pri određivanju naknada budu konkurentni.  U Prilogu ovog obrasca prikazane su liste usluga za koje dvije banke, po postojećim propisima, naplaćuju naknade, iz kojih se može utvrditi koliko su nazivi usluga koje se pružaju različiti i teško uporedivi, u cilju čijeg ujednačavanja se ovaj zakon i predlaže.   1. Nemogućnost prenosa računa za plaćanje potrošača sa jednog pružaoca platnih usluga na drugog posredstvom pružalaca platnih usluga   Prema važećim zakonskim rješenjima, ukoliko potrošač želi da promijeni pružaoca platnih usluga i otvori račun kod drugog pružaoca platnih usluga, to mora da sprovede sam, što za njega predstavlja značajno opterećenje, sa obimnim administrativnim zahtjevima.   1. Nemogućnost otvaranja računa za plaćanje sa osnovnim uslugama za lica sa zakonitim boravkom u Crnoj Gori   Osim prethodno navedenog uočen je nedostatak u platnom prometu, usljed kog račun za plaćanje nijesu mogla da otvore lica sa tzv. zakonitim boravkom u Crnoj Gori. Naime, aktuelnim svjetskim dešavanjima, kojim su u izvjesnom smislu pogođene sve evropske zemlje, dolazi do priliva migranata koji u zemlji u kojoj dobiju azil odnosno tzv. zakoniti boravak, nemaju mogućnost da otvore račun u banci, uključujući i lica koja nemaju stalnu adresu i lica koja nijesu dobila dozvolu za boravak a čije protjerivanje nije moguće iz pravnih ili stvarnih razloga.   1. Nemogućnost korišćenja platnih usluga potrošača koji pripadaju osjetljivoj grupi po povoljnijim uslovima     Važećom regulativom nisu regulisane bilo koje usluge koje se pružaju bez naknade ili uz razumnu naknadu koje plaćaju potrošači koji pripadaju osjetljivoj grupi. Potrošačima koji pripadaju osjetljivoj grupi plaćanje naknada za pružanje platnih usluga predstavlja opterećenje na postojeće slabo finansijsko stanje. Zbog visokih naknada jedan broj potrošača nije u mogućnosti da koristi platne usluge.     1. Neusaglašenost regulatornog okvira iz ove oblasti sa acquis communautaire   Prava i obaveze koje se regulišu predloženim zakonom do sada nijesu bila uređena, pa se predloženim zakonom crnogorsko zaknodavstvo usklađuje sa Direktivom 2014/92/EU - The Payment Accounts Directive (PAD).  Navedenim problemima pogođeni su svi potrošači kao korisnici platnih usluga i lica sa zakonitim boravkom u Crnoj Gori, uključujući i lica koji nemaju stalnu adresu, tražioce azila i lica koja nijesu dobila dozvolu za boravak, a čije protjerivanje nije moguće iz pravnih ili stvarnih razloga.  Bez promjene propisa (“status quo”):   * Nastavila bi se nedovoljna transparentnost i neuporedivost naknada povezanih sa računom za plaćanje; * Ne bi se povećao nivo zaštite potrošača kod ugovaranja i korišćenja računa za plaćanje i, zbog netransparentnog poslovanja, ostala bi ograničena konkurentnost pružalaca platnih usluga; * Potrošači bi ostali uskraćeni za potpune, uporedive i adekvatne informacije o naknadama povezanim sa računom za plaćanje; * Potrošači bi i dalje bili izloženi nepotrebnim formalnostima i opterećeni dugim postupcima prenosa računa za plaćanje sa jednog pružaoca platne usluge na drugog; * Ne bi postojala obaveza banaka da nude otvaranje računa za plaćanje sa osnovnim uslugama; * Ne bi se smanjilo finansijsko opterećenje kod potrošača koji pripadaju osjetljivoj grupi * Crna Gora ne bi ispunila svoju obavezu potpunog usaglašavanja regulatornog okvira iz ove oblasti sa acqui communautire. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Ovim zakonom postižu se sljedeći ciljevi:   * Obezbjeđuje se dodatna transparenost i lakša uporedivost naknada u vezi sa računima za plaćanje potrošača, čime se unaprjeđuju usluge platnog prometa, a potrošačima omogućava da lakše izaberu pružaoca platnih usluga čije će platne usluge koristiti. Ovo se dodatno obezbjeđuje objavljivanjem na internet stranici Centralne banke Crne Gore jedinstvene liste uporedivih naknada povezanih sa računima za plaćanje potrošača, kojoj će pristup biti besplatan; * Kontinuirano unapređenje informisanosti i zaštite potrošača; * Povećanje nivoa zaštite potrošača kod ugovaranja i korišćenja računa za plaćanje na način što se obavezuju pružaoci platnih usluga da u svim predugovorima, ugovorima i reklaminim informacijama namijenjenim potrošačima, koriste pojmove iz liste najreprezentativnijih usluga, čime se obezjeđuje standardizovana, jedinstvena i jasna informacija potrošačima; * Pružaoci platnih usluga se obavezuju da, najmanje jednom godišnje, bez naknade informišu potrošače o svim naplaćenim naknadama i kamatama, čime se obezbjeđuje da potrošači na jednom dokumentu imaju pregled troškova po ovom osnovu na godišnjem nivou; * Stvaraju se uslovi da prebacivanje računa za plaćanje potrošača vrši jedan pružalac platnih usluga na drugog, pri čemu se postupak pokreće zahtjevom potrošača, a sve ostale aktivnosti obavljaju pružaoci platnih usluga. Ovim se potrošačima omogućava znatno jednostavnije prebacivanje računa za plaćanje; * Kroz obavezivanja banaka da nude “račun za plaćanje sa osnovnim uslugama” omogućava se licima sa zakonitim boravkom u Crnoj Gori da otvore račun; * Pristup računu za plaćanje svim građanima bez obzira na njihovu finansijsku sposobnost; * Povećava se konkurencija između pružalaca platnih usluga, čime se podstiče efikasnije i jeftinije pružanje platnih usluga; * Zbog transparentnih, jedinstvenih i uporedivih lista naknada u vezi sa računima za plaćanje potrošača, godišnjim besplatnim izvještajima o troškovima po ovom osnovu, nastavlja se sa jačanjem zaštite potrošača; * Usklađenost sa Direktivom 2014/92/EU. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Opcija status quo, odnosno nedonošenje ovog zakona, nije prihvatljivo, imajući u vidu da je Crna Gora u postupku pristupnih pregovorima za učlanjenje u EU, pa je usklađivanje sa Direktivom 2014/92/EU neophodno.  Prilikom izrade ovog zakona, razmatrana je opcija iz Direktive 2014/92/EU koja se odnosi na pitanje da li treba obavezati sve banke koje posluju u Crnoj Gori da nude potrošačima račune za plaćanje sa osnovnim uslugama ili obavezati samo neke banke (dovoljan broj) da to rade. Centralna banka, sagledavajući bankarsko tržište Crne Gore, ocijenila je cjelishodnim da ovu uslugu obavezno pružaju samo banke koje ispunjavaju kriterijume utvrđene propisom Centralne banke, dok će se ostalim bankama dati pravo da odluče o pružanju ove usluge, vođeni svojom poslovnom politikom, pa je ovakvo rješenje i predloženo navedenim zakonom. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Predložena regulatorna rješenja u ovom zakonu uticaće na pružaoce platnih usluga, potrošače i na imaoce zakonitog boravka u Crnoj Gori, uključujući i lica koji nemaju stalnu adresu, tražioce azila i lica koja nijesu dobila dozvolu za boravak, a čije protjerivanje nije moguće iz pravnih ili stvarnih razloga.  Transparentno uporedivim naknadama povezanim sa računima za plaćanje podstaknuti će se konkurencija među pružaocima platnih usluga, što bi trebalo da dovede do snižavanja cijena platnih usluga. Ovo, takođe, omogućava potrošačima da zbog bolje informisanosti donose adekvatnije odluke prilikom izbora pružaoca platnih usluga.  Obveznici primjene ovog zakona su kao pružaoci platnih usluga, i to: 14 banaka u Crnoj Gori, tri platne institucije i jedna institucija za elektronski novac. U Centralnom registru transakcionih računa, koji vodi Centrala banka, ima ukupno 1.428.548 transakcionih računa potrošača, otvorenih od strane 542.533 potrošača.  Primjena predloženog zakona neće izazvati troškove građanima i privredi. Procijenjeno je da troškove usklađivanja sa ovim zakonom mogu imati pružaoci platnih usluga u dijelu razmjene neophodnih informacija, informisanja potrošača, izrade izvještaja o naplaćanim uslugama i otvaranja računa za plaćanje sa osnovnim uslugama. Takođe je procijenjeno da će ovi troškovi biti kratkoročni i neće značajnije uticati na poslovni rezultat pružaoca platnih usluga. Prilikom pripreme zakona, strogo se vodilo računa o tome da se pružaocima platnih usluga da dovoljno vremena kako bi svoje poslovne modele prilagodili ovom zakonu. S tim u vezi predviđeno je da zakon počne da se primjenjuje jednu godinu od njegovog stupanja na snagu. U pripremnoj fazi Zakoga sa bankama je dogovoreno da se skrati rok za donošenje podzakonske regulative kako bi imale dovoljno vremena da usaglase svoje poslovanje.  Budući predugovori i ugovori koje će banke zaključivati sa potrošačima moraće da se prilagode terminima iz liste najreprezentativnijih usluga, ali to neće izazvati nove troškove.  Troškove razmjene informacija pružaoci platnih usluga mogu smanjiti na minimum međusobnom saradnjom i proaktivnim djelovanjem.  U odnosu na okvirne ugovore zaključene sa potrošačima do početka primjene ovog zakona predviđena je obaveza usklađivanja sa ovim zakonom, što može izazvati troškove koji se u ovoj fazi ne mogu procijeniti, jer se ne može predvidjeti broj okvirnih ugovora. Međutim, saglasno predloženom zakonu, pružaoci platnih usluga ovu obavezu mogu ispuniti i ukoliko izvrše usklađivanje svojih opštih uslova poslovanja i učine ih lako dostupnim potrošačima u elektronskoj formi na internet stranici i/ili prostorijama kojima potrošači imaju pristup, čime se minimiziraju troškovi za ovu namjenu.  Aktivnosti pružaoca platnih usluga koje se odnose na informisanje potrošača, izradu izvještaja o naplaćanim uslugama i otvaranje računa za plaćanje sa osnovnim uslugama spadaju u njihove redovne poslovne aktivnosti i prema postojećem regulatornom okviru tako da je procijenjeno da ove aktivnosti ne mogu dovesti do značajnih povećanja troškova. I do sada su u skladu sa Zakonom o Platnom prometu pružaoci platnih usluga u obavezi da najmanje jednom mjesečno izvještavaju platioce i primaoce plaćanja o pojedinačnim platnim transakcijama. Sve troškove koji se odnose na informisanje potrošača, izradu izvještaja o naplaćenjim uslugama, i otvaranje računa banke uračanavaju kroz naknade za vođenje/ održavanje računa za potrošače, koje se kreću u intervalu od 0,60 Eur – 10,00 Eur. Takođe, ove naknade su različite, u zavisnosti od toga da li je u pitanju, jedan, dva ili više računa kao i da li su vlasnici zaposleni, penzioneri ili student.  Posljedice donošenja predloženog zakona opravdavaju eventualne troškove, jer će se ovaj zakon pozitivno odraziti na potrošače, lica sa zakonitim boravkom i potrošače koji pripadaju osjetljivoj grupi, ali i po bankarski i ukupan finansijski sistem Crne Gore, prije svega kroz povećanu konkurentnost na tržištu.  Prilikom analize uticaja zakona napružaoce platnih usluga, konkretno banaka, uzelo se u obzir i da u Crnoj Gori posluje 14 banaka, od kojih pet ima matičnu banku sa sjedištem u jednoj od zemalja Evropske unije i jedna sa sjedištem u Srbiji, pa, kako je poslovanje matičnih banaka već usklađeno sa ovim propisom, razumno je očekivati da će se za te banke implementacija ovog propisa biti pojednostavljena.  Donošenje ovog zakona neće uticati na osnivanje novih subjekata kao pružalaca platnih usluga, ali će uticati i podstaći konkurentnost postojećih.  Zaposleni u Centralnoj banci koji već rade na poslovima kontrole pružalaca platnih usluga vršiće i kontrolu poslovanja pružalaca platnih usluga po ovom zakonu, pa po tom osnovu neće doći do dodatnog materijalnog opterećenja Centralne banke.  Mogu se očekivati manji administrativni troškovi koji se ogledaju u adaptaciji postojeće internet stranice Centralne banke, kako bi se proširio na informacije koje se odnose na podatke o naknadama povezanim sa računom za plaćanje potrošača i listu banaka koje nude račune za plaćanje sa osnovnim uslugama.  U odnosu na pripremu podzakonskih akata, Centralna banka neće imati posebnih izdataka, jer će se propisi donijeti u okviru organizacionih jedinica koje se inače bave ovim poslovima. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za sprovođenje predloženog zakona nijesu potrebna finansijska sredstva iz budžeta Crne Gore, niti će se njegovom implementacijom ostvariti prihodi za budžet Crne Gore. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| U pripremi ovog zakona ostvarena je saradnja sa ekspertima Hrvatske narodne banke u okviru njihove posjete Centralnoj banci Crne Gore, a ekspertska pomoć je pružena i preko TAIEX programa, kroz radionice organizovane u Sarajevu i Tirani za zemlje Zapadnog Balkana, u cilju promocije regulative EU o platnom prometu.    U Crnoj Gori, posebne konsultacije obavljene su sa bankama preko Udruženja banaka Crne Gore. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| U postupku implementacije ovog zakona, biće neophodno sprovesti aktivnosti kontrole pružalaca platnih usluga koje će vršiti Centralna banka. Posebne prepreke u implementaciji ovog propisa se ne očekuju, jer je predloženo da primjena ovog zakona otpočne nakon isteka godine dana od dana njegovog stupanja na snagu, što je dovoljan period da se svi, u čija se prava i obaveze zadire ovim zakonom, pripreme za njegovu adekvatnu primjenu.  Da bi se ispunili ciljevi, biće preduzeto niz mjera i aktivnosti, a posebno:   * + dodatne regulatorne aktivnosti, radi donošenja neophodnih podzakonskih akata za implementaciju novog zakona;   + Centralna banka će obezbijedi neophodnu edukaciju zaposlenih koji će raditi na poslovima kontrole.   Ispunjenje ciljeva mjeriće se na osnovu većeg broja indikatora, a posebno:   * kretanja visine naknada povezanih sa računima za plaćanje nakon obezbjeđivanja jedinstvene liste najreprezentativnijih usluga i time povećane konkurencije u oblasti pružanja platnih usluga; * broja prenesenih računa za plaćanje; * broja otvorenih računa za plaćanje sa osnovnim uslugama licima sa zakonitim boravkom u Crnoj Gori i licima koja pripadaju osjetljivoj grupi; * broja prigovora korisnika platnih usluga na rad pružalaca platnih usluga.   Za monitoring primjene ovog zakona biće zadužena Centralna banka koja će, u okviru svojih godišnjih izvještaja o radu, Skupštinu Crne Gore redovno izvještavati o najznačajnijim indikatorima u oblasti primjene ovog zakona. | |

**Datum i mjesto Starješina**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRILOG**

**LISTA USLUGA ZA KOJE DVIJE BANKE, PO POSTOJEĆIM PROPISIMA,**

**NAPLAĆUJU NAKNADE**

**iz koje se može utvrditi koliko su nazivi usluga koje se pružaju različiti i teško uporedivi**

|  |  |
| --- | --- |
| **BANKA 1**  **1. OTVARANJE TRANSAKCIONOG RAČUNA**  1.1. za sve vrste računa  22.  **2. VOĐENJE TRANSAKCIONOG RAČUNA I DEBITNE KARTICE**  2.1. Osnovni transakcioni račun  2.2. Redovan transakcioni račun, transakcioni račun za penzionere, zlatni transakcioni račun  2.3. VIP transakcioni račun  2.4. Studentski transakcioni račun  2.5.Transakcioni račun za obavljanje medjunarodnih transakcija (devizni), transakcioni računi A'vista i nevezana štednja  33  **3. IZVODI SA RAČUNA**  3.1. za sve vrste računa  4  **4. DODATNE ŠTAMPE, IZDAVANJE SWIFT NALOGA, POTVRDA**  4.1. Dodatno štampanje izvoda  4.2. Dostava izvoda faksom  4.3. Izdavanje SWIFT naloga  4.4. Izdavanje potvrde  **5. GAŠENJE TRANSAKCIONOG RAČUNA**  5.1. za sve vrste računa  6  **6. PAKET TRANSAKCIONOG RAČUNA**  6.1. X paket  6.2. Y paket  6.3. Z paket  7  **7. UPLATA GOTOVINE**  7.1. za sve vrste računa  8  **8. BEZGOTOVINSKI PRILIV-LORD DOZNAKE**  8.1. za sve vrste računa  9  **9. ISPLATA GOTOVINE**  9.1. Osnovni transakcioni račun  9.2. Osnovni transakcioni račun-isplata koja ide sa custody računa  9.3. Redovan transakcioni račun, transakcioni račun za penzionere, VIP račun  9.4. Transakcioni račun za penzionere  9.7. Studentski transakcioni račun  9.8. Transakcioni račun za obavljanje međunarodnih transakcija (devizni) u FX valutama (…) - važi za sve valute. U slučaju oročenja na 3 mjeseca i uplata/primanja po osnovu EURskih priliva: plata pomoraca, ino penzija i drugih redovnih mjesečnih ličnih primanja – (…) Za redovna lična primanja (plate,penzije) u USD (…) osim u slučaju oročenja na 3 mjeseca ili konverzije u EUR-sku valutu gdje je isplata ličnih primanja (plata/penzija)(…)  9.9. Transakcioni računi A'vista štednja i nevezana štednja  9.10 Uplata FL na račun pravnog lica ako je osnov kupoprodaja stambenog prostora  10  **10. PRENOS RAČUNA U OKVIRU BANKE**  10.1. Osnovni transakcioni račun  10.2. Redovan transakcioni račun, transakcioni račun za penzionere, zlatni transakcioni račun, VIP transakcioni račun, studentski transakcioni račun, transakcioni računi A'vista i nevezana štednja  10.3. Prenos u okviru sopstvenih računa u okviru Banke (…) osim u slučaju prenosa sa osnovnog i deviznog transakcionog računa gdje važe tarifni stavovi 10.1. i 10.11.  10.4. Prenos sredstava po osnovu prodaje nepokretnosti sa računa kupca na račun prodavca  10.5. Prenos sredstava iz kredita Banke po osnovu kupoprodaje nepokretnosti na račun prodavca u Banci  10.6. Prenos sa FX računa na sopstveni račun u okviru Banke  I PLATNI PROMET  **11. PRENOS NA RAČUN IZVAN BANKE-DOMAĆI PLATNI PROMET**  11.1. za sve vrste računa  11.2. Prenos sredstava po osnovu kupoprodaje nepokretnosti sa računa kupca na račun prodavca u drugoj Banci  11.3. Nalog za prenos označen kao HITNO  12  **12. PRENOS NA RAČUN IZVAN BANKE-INO PLATNI PROMET**  12.1. Transakcioni račun za obavljanje međunarodnih transakcija (devizni) - "SHA"  12.2. Transakcioni račun za obavljanje međunarodnih transakcija (devizni)  12.3. Transakcioni račun za obavljanje međunarodnih transakcija (devizni)  12.4. Dodatna naknada za transakcije sa valutom T+0  12.5. Reklamacija na devizno plaćanje  13  **13. TRAJNI NALOG NA RAČUNE U BANCI**  13.1. Sa partije na partiju  13.2. Pražnjenje na drugu partiju  14  **14. PLAĆANJE RAČUNA IZVAN BANKE-TRAJNIM NALOGOM**  14.1.Redovan transakcioni račun, transakcioni račun za penzionere, zlatni transakcioni račun, VIP transakcioni račun, transakcioni računi A'vista i nevezana štednja  15  **15. PLAĆANJE RAČUNA U OKVIRU BANKE-TRAJNIM NALOGOM**  15.1. Prenos u okviru sopstvenih računa  15.2. Prenos u korist računa fizičkih i pravnih lica unutar Banke  16  **16. MJENJAČKI POSLOVI**  16.1. Otkup efektive  16.2. Prodaja efektive  17  **17. OSTALO**  17.1. Blokada računa po odluci Suda  17.2. Naknada za obradu izvršnih rješenja na teret računa fizičkih lica (klijenata Banke)  17.3. Trošak opomene  17.4. Prijevremena zamjena štedne knjižice  17.5. Amortizacija štedne knjižice  18  **18. NAPOMENE**  18.1.Isplate sa transakcionog računa za obavljanje međunarodnih transakcija prenosom na redovni ili osnovni transakcioni račun  18.2. Isplate sa osnovnog transakcionog (žiro) računa  18.3. Prenos depozita na račun kod druge banke do 10.000 € (…)  Prenos depozita na račun kod druge banke za iznose > 10.000 € (…)  19  **19. ESCROW ACCOUNT**  19.1. Escrow account  20  **20. GOTOVINSKE UPLATE FIZIČKIH LICA KOJA NEMAJU OTVOREN TRANSAKCIONI RAČUN U BANCI PREMA OSTALIM FIZIČKIM I PRAVNIM LICIMA**  20.1. Uplata gotovine na račun u Banci -opštom uplatnicom  20.2. Uplata na druge račune (izvan Banke) -opštom uplatnicom  21  **21. SVE TARIFE KOJE SE PRIMJENJUJU KOD TRANSAKCIJA FIZIČKIH LICA REZIDENATA PRIMJENJUJU SE I NA TRANSAKCIJE KOJE INICIRAJU I OBAVLJAJU KLIJENTI FIZIČKA LICA NEREZIDENTI**  **22. OVERDRAFT**  22.1. Naknada za odobrenje i produženje overdrafta  23  **23. TARIFE ZA ELEKTRONSKO I MOBILNO BANKARSTVO**  23.1 Članarina za elektronsko bankarstvo  23.2 Članarina za mobilno bankarstvo  23.3 Jednokratna naknada za priključenje na sistem elektronskog i mobilnog bankarstva  24  mobilno bankarstvo  **24. INTERNE TRANSAKCIJE-ELEKTRONSKO I MOBILNO BANKARSTVO**  24.1 Prenos sredstava između internih računa istog vlasnika (korisnika)  24.2 Transakcija unutar banke: Prenos sredstava prema drugom fizičkom ili pravnom licu u okviru Banke  25LEARIN – DNS (Eksterna o  **25. CLEARING–DNS-ELEKTRONSKO I MOBILNO BANKARSTVO**  25.1 Clearing transfer - do 999,99€ (…)  25.2 Clearing transfer - od 1.000€ (…)  26 RTS mobilno bankarstvo  **26. RTGS - ELEKTRONSKO I MOBILNO BANKARSTVO**  26.1 Plaćanja u RTGS-u 0.16% | **BANKA 2**  **1. TRANSAKCIONI RAČUNI**   * Otvaranje računa * Otvaranje računa nerezidenta * Izrada punomoćja po računu * Vođenje transakcionih računa građana; * Redovan izvod (na šalteru banke) * Redovan izvod na kućnu adresu * Aktivacija uspavanog računa   **2. PAKETNA PONUDA**   * Klasik paket * Klasik Plus paket * Zlatni paket * Srebrni paket * Studentski paket * Plavi paket   **3. RAČUNI ŠTEDNJE**   * Vođenje računa štednje * Management fee na štednju (avista i oročena)   **4. ELEKTRONSKO BANKARSTVO**   * Klik * SMS Info * Provizija za plaćanje putem Klika * Uplate na tekuće, štedne i devizne račune građana kod Banke 2 * Uplate građana na račune pravnih lica unutar Banke 2 * Uplate na račune kod drugih banaka * Otkaz elektronskog bankarstva   **5. DEBITNE KARTICE – ELEKTRON, MAESTRO, PREPAID**   * Izdavanje i redovno reizdavanje debitne kartice * Mjesečna naknada za debitne kartice * Mjesečna članarina za debitnu karticu drugog Brenda * Mjesečna članarina za dodatnu karticu za drugog korisnika * Mjesečna članarina za dodatnu karticu za istog korisnika u okviru paketa * Naknada za izdavanje nedopunjive Pre - paid kartice * Naknada za izdavanje dopunjive Pre - paid kartice * Naknada za punjenje dopunjive Pre - paid kartice * Upit stanja na ATM-u Banke * Podizanje novca na ATM-u druge banke u zemlji i inostranstvu * Podizanje novca na ATM-u druge banke u zemlji za MasterCard Debitnu karticu * za korisnike Zlatnog paketa (uključujući i dodatne MasterCard Debitne kartice gdje je osnovni vlasnik korisnik Zlatnog paketa) * Podizanje novca na šalterima naše banke (Cash advance) * Podizanje novca na šalterima drugih banaka (Cash advance)   **6. KREDITNE KARTICE (…)**   * Izdavanje i redovno reizdavanje kreditnih kartica * Mjesečna članarina za kreditne kartice * Mjesečna članarina za kreditnu karticu drugog brenda * Mjesečna članarina za dodatnu karticu za drugog korisnika * Mjesečna članarina za dodatnu karticu za istog korisnika u okviru paketa * Podizanje novca na ATM-u banke * Podizanje novca na ATM-u druge banke u zemlji i inostranstvu * Podizanje novca na šalterima naše banke (Cash advance) * Podizanje novca na šalterima drugih banaka (Cash advance) * Naknade za (…) karticu za kupovinu na jednake mjesečne rate kod trgovaca kod kojih Banka nema ugovor o prodaji na rate i kod trgovaca koji nisu klijenti banke   **7. GOLD KARTICE**   * Izdavanje i redovno reizdavanje Gold kartice * Mjesečna članarina na osnovu Gold kartice * Mjesečna članarina na dodatnu Gold karticu * Podizanje novca na ATM-u banke * Podizanje novca na ATM-u druge banke u zemlji i inostranstvu * Podizanje novca na šalterima Banke 2 (Cash advance) * Podizanje novca na šalterima drugih banaka (Cash advance)   **8. OSTALE NAKNADE PO PLATNIM KARTICAMA**   * Konverzija transakcija iz strane valute u EUR * Zamjena plastike, reizdavanje PIN-a, deblokada kartice i ostale naknade za administriranje kartice * Izrada kartice po hitnom postupku * Međunarodna objava ukradene kartice * Izrada i slanje izvoda poštom * Obavještenje SMS-om o odlivu po kartici * Reklamacija transakcija * Promjena PIN-a na ATM-u Banke 2   **9. NACIONALNI PLATNI PROMET**   * Gotovinske i bezgotovinske uplate na tekuće, štedne i devizne račune građana kod Banke 2 * Gotovinske i bezgotovinske uplate građana na račune pravnih lica unutar Banke 2 * Gotovinske isplate sa računa građana (ne odnosi se na isplate sa računa iz Srebrnih, Zlatnih i Plavih paketa) * Gotovinske isplate sa žiro računa građana * Gotovinske i bezgotovinske uplate na račune kod drugih banaka   **10. PRILIVI IZ INOSTRANSTVA ZA FIZIČKA LICA**   * Prilivi iz inostranstva (loro doznake) na devizni račun * Prilivi iz inostranstva u EUR valuti sa računa fizičkog lica kod banke članice Banke 2 Grupe, na račun fizičkog lica kod Banke 2 * Za prilive fizičkih lica iz inostranstva, po odobrenju Sektora mogu se utvrditi i drugačije tarife   **11. PLAĆANJA FIZIČKIH LICA PREMA INOSTRANSTVU**   * Plaćanja prema inostranstvu sa opcijom BEN * Plaćanja fizičkih lica prema inostranstvu SHA * Plaćanja fizičkih lica prema inostranstvu OUR * Za plaćanja fizičkih lica ka inostranstvu, po odobrenju Sektora za poslovanje sa građanima mogu se utvrditi i drugacije tarife * Plaćanja u EUR valuti na račun fizičkog lica kod banke članice Banke 2 Grupe:   Plaćanja sa opcijom BEN  Plaćanja sa opcijom SHA  Plaćanja sa opcijom OUR  **12. SEFOVI GRAĐANA I DEPO**   * Sef A (30x6x42) * Sef B (30x12x42) * Sef C (30x18x42) * Sef E (30x30x42) * Garancija za slučaj gubljenja ključa (nerezidenti) * Naknada za izgubljeni ključ   **13. DEVIZNO VALUTNI POSLOVI**   * Polaganje efektivnih valuta na devizne račune * Podizanje efektivnih valuta sa deviznih računa   **14. MJENJAČKI POSLOVI**   * Otkup * Prodaja * Zamjena neoštećenih novčanica povučenih iz opticaja * Zamjena neoštecenih novčanica koje su u opticaju   **15. ČEKOVI**   * Otkup putničkih, penzionih i bankarskih čekova * Inkaso čekovi * Prodaja (nostro čekova)   **16. OSTALI POSLOVI**   * Izdavanje raznih potvrda, prepisa, izvoda, dokumenata i slično * Troškovi opomena i prinudne naplate: * Pisana opomena * Blokada / deblokada adm. zabrana jemaca * Blokada / deblokada jemaca sudskim putem * Troškovi korišcenja podataka iz Kreditnog registra CBCG * Naknada za postupanje po rješenjima javnih izvršitelja / suda |